Document ID: 32003D0335

Reference:
EUR-Lex - 32003D0335 - MT
Avviż Legali Importanti
|
32003D0335
Official Journal L 118 , 14/05/2003 P. 0012 - 0014
Id-Deċiżjoni tal-Kunsill 2003/335/JHAtat-8 ta' Mejju 2003dwar l-investigazzjoni u l-prosekuzzjoni tal-ġenoċidju, id-delitti kontra l-umanità u d-delitti tal-gwerraIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Unjoni Ewropea, u b'mod partikolari l-Artikoli 30, 31 u 34(2)(ċ) tiegħu,Wara li kkonsidra l-inizjattiva tar-Renju tad-Danimarka [1]Wara li kkonsidra l-opinjoni tal-Parlament Ewropew [2],Billi:(1) It-Tribunali Kriminali Internazzjonali għal dik li qabel kienet il-Jugoslavja u għar-Rwanda ilhom mis-sena 1995 jinvestigaw, iħarrku u jressqu quddiem il-ġustizzja vjolazzjonijiet tal-liġijiet nazzjonali f'konnessjoni mal-gwerra, il-ġenoċidju u d-delitti kontra l-umanità.(2) L-Istatut ta' Ruma tal-Qorti Kriminali Internazzjonali tas-17 ta' Lulju 1998, li ġie rratifikat mill-Istati Membri kollha ta' l-Unjoni Ewropea, jafferma illi l-iktar delitti serji ta' tħassib għall-komunità intenazzjonali kollha, b'mod partikolari l-ġenoċidju, id-delitti kontra l-umanità u d-delitti tal-gwerra, ma għandhomx jitħallew jgħaddu mingħajt kastig u li trid tiġi żgurata l-prosekuzzjoni effettiva tagħhom billi jitteħdu miżuri fil-livell nazzjonali u billi tittejjeb il-koperazzjoni internazzjonali.(3) L-Istatut ta' Ruma jfakkar illi huwa d-dmir ta' kull Stat Membru li jeżerċita l-ġurisdizzjoni tiegħu dwar il-kriminalità fuq dawk responsabbli minn dawn id-delitti internazzjonali.(4) L-Istatut ta' Ruma jenfasizza illi l-Qorti Kriminali Internazzjonali stabbilit taħtu irid ikun kumplimentari għall-ġurisdizzjoni nazzjonali dwar il-kriminalità. L-investigazzjoni effettiva u, meta approprjat, il-prosekuzzjoni tal-ġenoċidju, tad-delitti kontra l-umanità u tad-delitti tal-gwerra għandhom jiġu żgurati mingħajr indħil fil-ġurisdizzjoni tal-Qorti Kriminali Internazzjonali.(5) L-investigazzjoni u l-prosekuzzjoni tal-ġenoċidju, tad-delitti kontra l-umanità u tad-delitti tal-gwerra, u l-iskambju tat-tagħrif dwarhom, għandhom jissoktaw ir-responsabbiltà ta' l-awtoritajiet nazzjonali, għajr kif affettwati mil-liġijiet internazzjonali.(6) L-Istati Membri qegħdin jiġu kkonfrontati fuq bażi regolari minn persuni li kienu involuti f'dawn id-delitti u li qegħdin jippruvaw jidħlu u jirresjiedu fl-Unjoni Ewropea.(7) L-awtoritajiet kompetenti ta' l-Istati Membri jridu jiżguraw illi, meta jirċievu tagħrif illi persuna li tkun applikat għal permess tar-residsenza tkun issuspettata li kienet ikkommettiet jew ipparteċipat fit-twettiq ta' ġenoċidju, ta' delitti kontra l-umanità jew ta' delitti tal-gwerra, l-atti rilevanti jistgħu jiġu investigati u, meta ġġustifikati, jiġu mħarrka skond il-liġijiet nazzjonali.(8) L-awtoritajiet rilevanti ta' l-infurzar tal-liġijiet nazzjonali u ta' l-immigrazzjoni, għalkemm għandhom kompiti u responsabbiltajiet differenti, għandhom jikkoperaw mill-qrib ħafna sabiex jgħinu l-investigazzjoni effettiva u l-prosekuzzjoni ta' dawn id-delitti mill-awtoritajiet kompetenti li jkollhom il-ġurisdizzjoni fil-livell nazzjonali.(9) L-Istati Membri għandhom jiżguraw illi l-awtoritajiet ta' l-infurzar tal-liġi u l-awtoritajiet ta' l-immigrazzjoni jkollhom ir-riżorsi u l-istrutturi approprjati sabiex jippermettu l-koperazzjoni effettiva u l-investigazzjoni effettiva tagħhom u, kif approprjat, il-prosekuzzjoni tal-ġenoċidju, tad-delitti kontra l-umanità u tad-delitti tal-gwerra.(10) Ir-riżultat b'suċċess ta' l-investigazzjoni u l-prosekuzzjoni effettivi ta' dawn id-delitti jeħtieġ ukoll il-koperazzjoni mill-qrib fil-livell transnazzjonali bejn l-awtoritajiet ta' l-Istati li jagħmlu Parti mill-Istatut ta' Ruma, inklużi l-Istati Membri.(11) Fit-13 ta' Ġunju 2002, il-Kunsill adotta d-Deċiżjoni 2002/494/JHA li tistabbilixxi network Ewropew tal-punti tal-kuntatt rigward il-persuni responsabbli mill-ġenoċidju, mid-delitti kontra l-umanità u mid-delitti tal-gwerra [3] L-Istati Membri għandhom jiżguraw illi jsir użu sħiħ mill-punti tal-kuntatt sabiex tiġi ffaċilitata l-koperazzjoni bejn l-awrtoritajiet kompetanti internazzjonali.(12) Fil-Posizzjoni Komuni tal-Kunsill 2001/443/CFSP tal-11 ta' Ġunju 2001 dwar il-Qorti Kriminali Internazzjonali [4], l-Istati Membri ddikjaraw illi d-delitti taħt il-ġurisdizzjoni tal-Qorti Kriminali Internazzjonali huma ta' tħassib għall-Istati Membri kollha, li huma ddeterminati li jikkoperaw fil-prevenzjoni ta' dawn id-delitti u sabiex iġibu fit-tmiem il-ħelsien mill-kastiġ ta' min jipperpetwa dawn il-kastigi,IDDEĊIEDA KIF ĠEJ:Artikolu 1Il-miraIl-mira ta' din id-Deċiżjoni hija li żżid il-koperazzjoni bejn l-unitajiet nazzjonali sabiex tiġi mmassimizzata l-kapaċità ta' l-aworitajiet ta' l-infurzar tal-liġi fl-Istati Membri differenti sabiex jikkoperaw b'mod effettiv fil-kamp ta' l-investigazzjoni u l-prosekuzzjoni tal-persuni li jkunu kkommettaw jew ipparteċipaw fit-twettiq tal-ġenoċidju, tad-delitti kontra l-umanità u tad-delitti tal-gwerra kif iddefiniti fl-Artikoli 6, 7 u 8 ta' l-Istatut ta' Ruma tal-Qorti Kriminali Internazzjonali tas-17 ta' Lulju 1998.Artikolu 2It-tagħrif lill-awtoritajiet ta' l-infurzar tal-liġi1. L-Istati Membri għandhom jieħdu l-miżuri meħtieġa sabiex l-awtoritajiet ta' l-infurzar tal-liġi jkunu mgħarrfa meta jiġu stabbilii l-fatti li jqajmu s-suspett illi applikant għar-residenza jkun ikkommetta d-delitti riferiti fl-Artikolu 1 li jistgħu jwasslu għall-prosekuzzjoni fi Stat Membru jew fil-qrati kriminali internazzjonali.2. L-Istati Membri għandhom jieħdu l-miżuri mħtieġa sabiex jiżguraw illi l-awtoritajiet rilevanti ta' l-infurzar tal-liġi u ta' l-immigrazzjoni jkunu kapaċi jiskambjaw it-tagħrif, li jkunu jeħieġu sabiex iwettqu l-kompiti tagħhom b'mod effettiv.Artikolu 3L-investigazzjoni u l-prosekuzzjoni1. L-Istati Membri għandhom jgħinu lil xulxin fl-investigazzjoni u l-prosekuzzjoni tad-delitti riferiti fl-Artikolu 1 skond kull ftehim interazzjonali u l-liġijiet nazzjonali rilevanti.2. Meta, f'konnessjoni mal-proċessar ta' applikazzjoni għal permess tar-residenza, l-awtoritajiet ta' l-immigrazzjoni jsiru jafu l-fatti li jqajmu suspett illi l-applikant ikun ipparteċipa fid-delitti riferiti fl-Artikolu 1, u meta joħroġ illi l-applikant ikun talab il-permess li jirresjiedi fi Stat Membru ieħor minn qabel, l-awtoritajiet ta' l-infurzar tal-liġi jistgħu japplikaw lill-awtoritajiet kompetenti ta' l-infurzar tal-liġi fl-Istat Membru ta' l-aħħar bil-ħsieb li jiksbu t-tagħrif rilevanti, inkluż it-tagħrif lill-awtoritajiet ta' l-immigrazzjoni.3. Safejn u sakemm l-awtoritajiet ta' l-infurzar tal-liġi fi Stat Membru jsiru safu illi persuna ssuspettata bid-delitti riferiti fl-Artikolu 1 tkun fi Stat Membru ieħor, għandhom jgħarrfu lill-awtoritajiet kompetenti l-Istat Membru ta' l-aħħar bis-suspetti tagħhom u r-raġunijiet għalihom. Dan it-tagħrif għandu jiġi pprovvdut skond kull ftehim internazzjonali u l-liġijiet nazzjonali rilevanti.Artikolu 4L-IstrutturiL-Istati Membri għandhom jikkonsidraw il-ħtieġa li jistabbilixxu jew jinnominaw unitajiet speċjalisti fi ħdan l-awtoritajiet kompetenti ta' l-infurzar tal-liġi bir-responsabbiltà partikolari li jinvestigaw u, kif approprjat, jipprosegwu d-delitti fil-kwistjoni.Artikolu 5Il-Kordinament u l-laqgħat perjodiċi1. L-Istati Membri għandhom jikkordinaw l-isforzi li jkunu għaddejjin sabiex jinvestigaw u jħarrku lill-persuni ssuspettati li jkunu kkommettew jew ipparteċipaw fit-twettiq ta' ġenoċidju, delitti kontra l-umanità jew delitti tal-gwerra.2. Fuq l-inizjattiva tal-Presidenza, il-punti tal-kuntatt innominati skond l-Artikolu tad-Deċiżjoni 2002/494/JHA, għndhom jiltaqgħu f'intervalli regolari taż-żmien bil-ħsieb li jiskambjaw it-tagħrif dwar espejenzi, prattiċi u metodi. Dawn il-laqgħat jistgħu jsiru f'għaqda mal-laqgħat fi ħdan in-Network Ġudizzjarju Ewropew u, jiddependi miċ-ċirkonstanzi, jistgħu jiġu mistiedna wkoll ir-rappreżentanti mit-Tribunali Kriminali Internazzjonali għal dik li qabel kienet il-Jugoslavja u għar-Rwanda u korpi internazzjonali oħra biex jieħdu sehem f'dawn il-laqgħat.Artikolu 6Il-konformità mal-leġislazzjoni dwar il-protezzjoni ta' l-informazzjoniKull tip ta' skambju tat-tagħrif jew kull tip tal-proċessar ta' l-informazzjoni personali skond din id-Deċiżjoni għandhom isiru bil-konformità sħiħa tal-ħtiġiet li joħorġu mill-leġislazzjoni internazzjonali u domestika li japplikaw għall-protezzoni ta' l-informazzjoni.Artikolu 7L-implimentazzjoniL-Istati Membri għandhom jieħdu l-miżuri meħtieġa sabiex jikkonformaw ma' din id-Deċiżjoni sa t-8 ta' Mejju 2005.Artikolu 8L-applikazzjoni territorjaliDin id-Deċiżjoni għandha tapplika għall-Ġibiltà.Artikolu 9Id-dħul fis-seħħDin id-Deċiżjoni għandha jkollha effett fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fit-8 ta' Mejju 2003.Għall-KunsillIl-PresidentM. Chrisochoïdis[1] ĠU C 223, tad-19.9.2002, p. 19.[2] Opinjoni tas-17 ta' Diċembru 2002 (għadha mhix ippubblikata fil-Ġurnal Uffiċjali).[3] ĠU L 167, tas-26.6.2002, p. 1.[4] ĠU L 155, tat-12.6.2001, p. 19.--------------------------------------------------

Summary:
Ġenoċidju, delitti kontra l-umanità u delitti tal-gwerra: investigazzjoni u prosekuzzjoni
Ġenoċidju, delitti kontra l-umanità u delitti tal-gwerra: investigazzjoni u prosekuzzjoni
SOMMARJU TAD-DOKUMENT:
Deċiżjoni 2003/335/JHA – investigazzjoni u prosekuzzjoni tal-ġenoċidju, id-delitti kontra l-umanità u d-delitti tal-gwerra
X’TAGĦMEL ID-DEĊIŻJONI?
              
Din tistabbilixxi qafas biex tittejjeb il-kooperazzjoni bejn il-pajjiżi tal-UE fl-investigazzjoni u l-prosekuzzjoni ta’ awturi reali jew suspettati ta’ ġenoċidju*, delitti kontra l-umanità* u delitti tal-gwerra*.
PUNTI EWLENIN
Il-pajjiżi tal-UE huma meħtieġa jinfurmaw lill-awtoritajiet tal-infurzar tal-liġi meta jkun hemm suspett li applikant għal permess ta’ residenza jkun wettaq kwalunkwe wieħed mid-delitti elenkati hawn fuq. L-awtoritajiet imbagħad jistgħu jibdew proċeduri kriminali f’pajjiż tal-UE jew fil-qrati kriminali internazzjonali.
Il-pajjiżi tal-UE għandhom jgħinu lil xulxin fl-investigazzjoni u l-prosekuzzjoni tad-delitti. Sabiex jgħinu b’dak il-proċess, huma jistgħu jistabbilixxu unitajiet speċjalisti fi ħdan l-awtoritajiet tal-infurzar tal-liġi tagħhom.
Il-pajjiżi tal-UE huma meħtieġa jikkoordinaw l-isforzi li jkunu għaddejjin sabiex jinvestigaw u jħarrku lill-persuni ssuspettati li jkunu wettqu jew ipparteċipaw fid-delitti msemmija hawn fuq. Il-punti ta’ kuntatt tan-Netwerk Ewropew għall-Ġenoċidji għandhom jiltaqgħu f’intervalli regolari sabiex jiskambjaw informazzjoni dwar l-esperjenzi, il-prattiki u l-metodi. Dawn il-laqgħat jistgħu jsiru fl-istess ħin mal-laqgħat fi ħdan in-Netwerk Ġudizzjarju Ewropew.
Din id-deċiżjoni tgħin fl-implimentazzjoni tal-Istatut ta’ Ruma tal-Qorti Kriminali Internazzjonali, li għandu l-għan li jiżgura li l-ebda wieħed mid-delitti elenkati hawn fuq ma għandu jitħalla mingħajr kastig.
In-netwerk Eurojust jgħin fil-proċess ta’ investigazzjoni u prosekuzzjoni.
META TAPPLIKA D-DEĊIŻJONI?
              
Din ilha tapplika mill-14 ta’ Mejju 2003.
SFOND
              
Wara l-ġenoċidju, id-delitti kontra l-umanità u d-delitti tal-gwerra li saru fir-Rwanda u f’dik li qabel kienet il-Jugoslavja, it-Tribunali Kriminali Internazzjonali qed jinvestigaw, iħarrku u jressqu lill-atturi quddiem il-ġustizzja. Madankollu, biex l-investigazzjoni u l-prosekuzzjoni ta’ tali delitti jkunu ta’ suċċess, hija meħtieġa kooperazzjoni mill-qrib fil-livelli internazzjonali.
TERMINI EWLENIN
              
* Ġenoċidju: atti mwettqa bil-ħsieb li jinqered, kompletament jew parzjalment, grupp nazzjonali, etniku, razzjali jew reliġjuż.
* Delitti kontra l-umanità : atti mwettqa bħala parti minn attakk mifrux u sistematiku dirett kontra popolazzjonijiet ċivili.
* Delitti tal-gwerra: atti mwettqa bi ksur tal-liġi tal-gwerra (eż. l-Konvenzjonijiet ta’ Ġinevra). Eżempji jinkludu t-trattament ħażin ta’ priġunieri tal-gwerra, il-qtil ta’ ostaġġi, jew il-qerda intenzjonata ta’ bliet, irħula jew villaġġi.
DOKUMENT EWLIENI
            
Id-Deċiżjoni tal-Kunsill 2003/335/JHA tat-8 ta’ Mejju 2003 dwar l-investigazzjoni u l-prosekuzzjoni tal-ġenoċidju, id-delitti kontra l-umanità u d-delitti tal-gwerra (ĠU L 118, 14.5.2003, pp. 12–14)
l-aħħar aġġornament 28.06.2016